633 Squadron (títol orichinal en anglés, en aragonés Escuadrón 633, enguerada en Aragón con iste zaguer títol) ye una cinta de coproducción anglo-estausunidense de cine belico dirichida por Walter Grauman, con una dirección de fotografía d'Edward Scaife, una banda sonora orichinal de Ron Goodwin y una producción cinematografica de Cecil F. Ford y Lewis J. Rachmil ta la productora cinematografica Mirisch Films. L'elenco d'actors d'a cinta ye formau por Cliff Robertson, George Chakiris, Maria Perschy, Harry Andrews, Donald Houston, Michael Goodlife, John Meillon, John Bonney, Angus Lennie y Scott Finch, entre d'atros.

A cinta ye ambientada mientres a Segunda Guerra Mundial en 1944 en a Noruega ocupada por o Tercer Reich y en o Reino Uniu y conta cómo la Resistencia noruega comunica a los servicios secretos britanicos que en o suyo país os alemans han construyiu una fabrica de combustible ta lo codete V-2 con que los alemans atacan a ciudat de Londres y cómo los britanicos deciden creyar un escuadrón d'avions d'a Royal Air Force ta atacar a fabrica, con l'aduya d'un tenient noruego. 633 Squadron se rodó en as Highlands d'Escocia, en un antigo aerodromo d'a RAF en Hertfordshire, en un aeropuerto en Gloucestershire y en un pub en Hertfordshire.

Elenco
{|class="wikitable sortable" style="font-size: 90%;"
|-
! style="background:#ABD2D0;" | Actor
! style="background:#ABD2D0;" | Papel
! style="background:#ABD2D0;" | Notas
|-
|
| ''|
|}

Se veiga tamién
Cine en 1964.
Cintas de 1964.
633 Squadron